《古乐府江水一百付送海道千户殷仲实》
明代·殷奎

江水一百付，潮生江欲平。离情付潮水，相送到吴城。

江水一百付，行行复采莲。莲根共连叶，不碍使君船。

江水一百付，蒲帆阿那移。相思若流水，那复有穷时。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。